เช็ควันและเวลาหมดอายุ ทดสอบไข่สด หาไข่เน่า
sell-by date คือวันสุดท้ายที่จำหน่ายได้ บางทีก็เป็น "not to be sold after" (ห้ามจำหน่ายหลังวันที่...) หรือ "EXP" ปกติวันที่ที่เห็น คือ 30 วันหลังไข่ถูกบรรจุในหีบห่อ ถ้าแช่ตู้เย็นไว้ และไข่ไม่แตก ก็กินต่อไปจากวัน sell-by date ได้อย่างน้อย 1 เดือน  ต้องดูดีๆ ว่า sell-by date เป็นเดือน/วัน หรือวัน/เดือน ตามประเทศที่คุณอยู่ "sell-by" คือวันสุดท้ายที่ไข่จะวางขายในชั้นตามร้านได้ หลังจากวันนั้น ไข่ที่ยังไม่ถูกจำหน่ายต้องเอาลงจากชั้น แต่ไม่ได้แปลว่าไข่เน่าเสียแต่อย่างใด ยังกินต่อได้หลังวันที่นั้นอีกสักพัก best-by date คือวันสุดท้ายที่ไข่สดเต็มที่ บางทีก็เป็น "use by" (ใช้ภายใน...), "use before" (ใช้ก่อน...) หรือ "best before" (สภาพสมบูรณ์ก่อน...) วันที่ best-by ที่เห็น คือภายใน 45 วันหลังไข่ถูกบรรจุหีบห่อ แนะนำให้ใช้ไข่ภายใน 2 อาทิตย์หลังวันที่ best-by "best-by" คือระยะเวลาที่ไข่สดเต็มที่ ทั้งผิวสัมผัส รสชาติ ความข้น และการยึดเกาะของไข่แดงกับไข่ขาว แต่ผ่านวันที่นี้ไป ไม่ได้แปลว่าไข่จะเน่าเสียแต่อย่างใด อันนี้ต้องพิจารณาเป็นประเทศๆ ไป อย่างของอเมริกา ตามกฎหมายก็ไม่ได้บังคับให้ระบุ sell-by หรือ best-by date ของไข่ (บางรัฐต้องมี แต่บางรัฐก็ห้ามมี) แต่ไม่ว่าจะกรณีไหน ไข่ทั้งหมดจะมีวันที่บรรจุบอกไว้ ปกติจะเป็นโค้ดตัวเลข 3 หลัก ตามปฏิทินจูเลียน (Julian date calendar) เช่น ไข่ที่บรรจุวันที่ 1 มกราคม จะใช้โค้ด 001 ไข่ที่บรรจุวันที่ 15 ตุลาคม จะใช้โค้ด 288 และ 31 ธันวาคม คือ 365 เป็นต้น  เช็ค Julian date นี้ได้ที่ล่างแพ็คไข่ จะมี plant code (ตัว P ตามด้วยหมายเลข) ใช้บอกว่าไข่ถูกแพ็คที่ไหน ส่วนข้างๆ จะเป็นโค้ดจูเลียน  ถ้าเป็นสหภาพยุโรป (European Union) จะบังคับให้ระบุวันที่แพ็คไข่ ถึงจะขายแยก ไม่ได้ขายในแพ็คที่ระบุวันที่ ผู้บริโภคก็สามารถเช็คข้อมูลตรงนี้ได้ หลังเอาไข่แช่ตู้เย็นแล้ว สำคัญว่าต้องรักษาอุณหภูมินั้นไว้ เพราะไข่เย็นๆ พอมาอยู่ในที่ร้อนๆ จะมีเหงื่อ (หยดน้ำเกาะ) ทำให้แบคทีเรียเจริญเติบโตนอกไข่ได้ เพราะเปลือกไข่มีรูพรุน เลยทำให้บางทีแบคทีเรียที่เปลือกไข่ ทะลุผ่านเข้าไปปนเปื้อนภายในได้  วิธีป้องกันอุณหภูมิเปลี่ยนแปลงรวดเร็ว ให้เก็บไข่ในส่วนที่เย็นสุดของตู้เย็น ไม่ใช่ ที่ประตูตู้เย็น เพราะอุณหภูมิจะวูบวาบทุกครั้งที่คุณเปิด-ปิดตู้เย็น ทำให้หยดน้ำเกาะที่เปลือกไข่ได้ ถ้าตอนซื้อไข่มายังไม่ได้ทำความสะอาด และอยู่ในอุณหภูมิห้อง ก็ไม่ต้องเอาไข่แช่ตู้เย็น เพราะอย่างหลายประเทศ เช่น ประเทศในแถบยุโรป ก็นิยมเก็บไข่ในอุณหภูมิห้องเช่นกัน ไม่ต้องกลัวไข่เน่า เพราะตอนแม่ไก่ออกไข่ ไข่จะมี "bloom" หรือสารเคลือบผิวไข่ ที่คอยป้องกันแบคทีเรียตามธรรมชาติ แต่ถ้าล้างไข่เมื่อไหร่ ต้องแช่ตู้เย็นลูกเดียว ปกติประเทศแถบยุโรป จะฉีดวัคซีนป้องกันไวรัส Salmonella ให้แม่ไก่ก่อนออกไข่อยู่แล้ว ถ้าได้ไข่สดมาแล้วสงสัยว่าจะเน่าเสียเมื่อไหร่ ลองศึกษารายละเอียดเพิ่มเติมดู เพราะแต่ละประเทศจะมีกฎหมายและแนวทางปฏิบัติต่างกันไป เรื่องความสดของไข่ไก่ แต่ส่วนใหญ่ไข่จะยังสดอยู่ได้ประมาณ 2 เดือนขึ้นไป ถ้าไม่แน่ใจว่าไข่ที่มีจะสดไปนานแค่ไหน หรือคิดว่าไข่อาจจะเก่ากว่า 2 เดือน ให้สังเกตหน้าตาและกลิ่น ทั้งไข่เก่าและไข่เน่า จะได้รู้ว่าควรใช้ต่อหรือทิ้งไป ปกติในไข่จะมีถุงอากาศจิ๋วๆ ยิ่งเวลาผ่านไป อากาศก็ยิ่งผ่านเข้าไปในรูพรุนของเปลือกไข่ อากาศเข้าไปในไข่มากเท่าไหร่ ถุงอากาศนี้ก็ยิ่งขยายใหญ่ ทำให้ไข่ยิ่งลอยตุ๊บป่องในน้ำ  ถ้าไข่ตะแคงข้างอยู่ก้นชาม แสดงว่าสดที่สุด  ถ้าไข่ตั้งตรงด้านใดด้านหนึ่ง แต่ยังจมติดก้นชาม แสดงว่าไม่ได้สดที่สุด แต่กินได้ ปลอดภัยดี  ถ้าไข่ลอย แสดงว่าไม่ใช่ไข่สด แต่ไม่ได้แปลว่าไข่เน่าหรือกินไม่ได้ แนะนำให้ทดสอบขั้นต่อไป คือตอกไข่ แล้วเช็ค (ทั้งหน้าตาและกลิ่น) ว่าเน่าแล้วหรือยัง ยิ่งไข่เก่า ทั้งความชื้นและคาร์บอนไดออกไซด์ก็ยิ่งทะลุผ่านเปลือกไข่ออกไป ทำให้ทั้งไข่แดงและไข่ขาวเริ่มแห้งและหดตัว ถุงอากาศในไข่ขยายใหญ่ขึ้น ยิ่งถุงอากาศนี้ใหญ่ ไข่ก็ยิ่งขยับไปมาในเปลือกได้ จนเกิดเสียงเฉาะแฉะเหมือนเวลาเขย่าน้ำ  ไข่สด เวลาเขย่าแล้วจะไม่ค่อยมีเสียง หรือไม่มีเลย  การที่เขย่าแล้วไข่มีเสียงเหมือนน้ำกระฉอก แค่แปลว่าไข่เก่า ไม่ได้แปลว่าไข่เน่าหรือกินไม่ได้ ยิ่งไข่เก่า ก็ยิ่งไม่ยึดเกาะกันดีเหมือนไข่สด ให้ลองตอกไข่ แล้วสังเกตดูว่าไข่ไหลกระจายไปทั่วจานหรือเปล่า หรือว่าอยู่กับที่เป็นก้อนๆ ถ้าไข่ไหลกระจายไปทั่ว หรือไข่ขาวค่อนข้างเหลวเป็นน้ำ แสดงว่าไข่ไม่สดแล้ว  ถ้าไข่แดงแบน แตกง่าย ก็แสดงว่าไข่เก่าเช่นกัน  ถ้าไข่แดงไหลไปมาง่าย แสดงว่าขั้วยึดไข่แดง หรือ chalazae (ส่วนของไข่ขาวหนาๆ ที่ยึดไข่แดงไว้ตรงกลาง) อ่อนตัวลง แปลว่าไข่เก่าแล้ว  สังเกตสีของไข่ขาว ถ้าขาวเหมือนก้อนเมฆ แสดงว่าไข่สดมาก ถ้าไข่ขาวใส แสดงว่าไข่เก่า (แต่ยังกินได้อยู่) กลิ่นนี่แหละเป็นตัวบ่งชี้ได้ดีมากว่าไข่เน่าหรือยัง ถ้าไข่เน่าแล้วจะมีกลิ่นเหม็นฉุนตั้งแต่ตอนตอกไข่เลย กลิ่นเหมือนกำมะถัน หรือ "กลิ่นตด" จะเตะจมูกทันทีที่เปลือกไข่แตกออกเลย (หรือดีไม่ดีจะส่งกลิ่นตั้งแต่ยังไม่ทันตอกไข่) แบบนี้ก็ชัดว่าทิ้งไปได้เลย ซึ่งไข่ที่เน่าจะเหม็นตลอด ไม่ว่าจะเป็นไข่ดิบหรือปรุงสุกแล้วก็ตาม สีของไข่แดงจะเปลี่ยนไปตามอาหารที่แม่ไก่กิน เพราะงั้นสีไข่แดงจะเป็นเหลืองหรือส้ม ก็ไม่มีผลต่อความสด ให้สังเกตสีไข่ขาวหรือ albumen แทน ถ้าเป็นสีชมพู เขียว หรือสีรุ้งเหมือนคราบน้ำมัน แสดงว่าไข่ปนเปื้อนแบคทีเรีย Pseudomonas กินไม่ได้แน่นอน ถ้ามีจุดดำหรือจุดเขียวในไข่ แสดงว่ามีเชื้อรา เอาทิ้งไปได้เลย  ถ้าไข่แดงต้มสุกมีวงสีเขียวรอบๆ แสดงว่าต้มไข่สุกไป หรือต้มด้วยน้ำที่มีธาตุเหล็กสูง กรณีนี้กินได้ ปลอดภัยดี  ถึงมีจุดเลือดหรือจุดเนื้อในไข่ ก็กินได้ ไม่ได้แปลว่าไข่ปนเปื้อนหรือเน่า ที่มีจุดเลือดเพราะหลอดเลือดฉีกขาดตอนไข่เติบโต ไม่ได้เกี่ยวอะไรกับความสด
เช็ควันที่ "sell-by" ในบรรจุภัณฑ์. เช็ควันที่ "best-by" ในบรรจุภัณฑ์. เช็คโค้ดตัวเลข 3 หลัก ว่าไข่ถูกบรรจุเมื่อไหร่. ไข่ที่เอาออกจากตู้เย็นมาทิ้งไว้ในอุณหภูมิห้อง 2 ชั่วโมงขึ้นไป ให้ทิ้งได้เลย. อ่านรายละเอียดที่บรรจุภัณฑ์ ว่าเก็บไข่ไว้ได้นานเท่าไหร่ แต่ละประเทศก็ต่างกันไป. เอาไข่ต้องสงสัย ใส่ชามหรือแก้วปากกว้าง ที่เติมน้ำเย็นไว้ แล้วดูว่าไข่ลอยหรือเปล่า. เขย่าไข่ข้างหู ฟังเสียงเฉาะแฉะข้างใน. ตอกไข่ใส่จานหรือชามใบใหญ่ แล้วเช็คคุณภาพไข่แดงและไข่ขาว. ตอกไข่แล้วดมกลิ่น. ตอกไข่ใส่จานใบเล็ก แล้วสังเกตสี.
https://www.wikihow.com/Tell-if-an-Egg-Is-Bad-Before-Cracking-It-Open https://www.wikihow.com/Tell-if-an-Egg-Is-Bad-Before-Cracking-It-Open https://www.wikihow.com/Tell-if-an-Egg-Is-Bad-Before-Cracking-It-Open
Using Dates and Times Testing for Freshness Identifying a Bad Egg